**Դեսթինի Ռոջերս** (անգլ.՝ Destiny Rogers, սեպտեմբերի 13, 1999(1999-09-13), Lodi, Սան Խոակին շրջան, Կալիֆոռնիա, ԱՄՆ), ամերիկացի երգչուհի։

Վաղ կյանք
---------

Ծնվել է 1999 թվականի սեպտեմբերի 13-ին և մեծացել է Կալիֆոռնիա նահանգի Լոդայ քաղաքում իր ընտանիքի հետ։ Ռոջերսն ազատ իսպաներեն է խոսում՝ մորական կողմից մեքսիակական արմատներ ունենալով։ 10 տարեկան հասակում նա ՅուԹյուբում Ջասթին Բիբերի հոլովակները դիտելով կիթառ նվագել է սովորում։ Նրա հայրը եկեղեցական կուլտի առաջնոոդ էր և աղջկան խրախուսում էր ելույթ ունենալ եկեղեցական արարողությունների ժամանակ։ Ռոջերսն հաճախել է ոչ ավանդական, անկախ ավագ դպրոց։ Իր կարիերայի համար նա 2019 թվականի հունվարին տեղափոխվել է Լոս Անջելես։

Երաժշտական կարիերա
------------------

2017 թվականին ընտանիքի ընկերներից մեկը Ռոջերսի յություբյան քավերներից մեկը ներկայացնում է The Stereotypes պրոդյուսերական դուոյին, որը նրանց համատեղ աշխատանքին է հանգեցնում։ Արդյունքում, Ռոջերսն երկու տարվա ընթացքում յուրաքանչյուր ամսվա հանգստյան օրերից մեկն անցկացնում էր Լոս Անջելեսում՝ նրանց հետ երաժշտության վրա աշխատելու նպատակով։ Նա 2018 թվականի փետրվարին պայմանագիր է կնքում դուոյի լեյբլի հետ, իսկ նոյեմբերին՝ RCA Records-ի հետ
։ Նրա երաժշտական ոգեշնչումներն են Ջասթին Բիբերը, H.E.R.-ը, Քեհլանի Փերիշը և Բիլլի Այլիշը։

2019 թվականի փետրվարի 28-ին Ռոջերսը թողարկում է իր դեբյուտային՝ «Tomboy» սինգլը, որը ձայնագրվել էր նախորդ տարվա կեսերին։ Տեքստում խոսվում է «սպասումներին մարտահրավեր նետելու» մասին։ Ռոջերսն իրեն թոմբոյ է համարում, քանի որ նա շպար չի օգտագործում, կրում է պարկանման հագուստ և սքեյթբորդինգով է զբաղվում։ Երգի տեսահոլովակը նկարահանվել է Ռոջերսի հայրենի քաղաքում և թողարկվել է երգի հետ միասին։ Պրոֆեսիոնալ սքեյթբորդինգով զբաղվող Մարիա Դյուրանը նույնպես նկարահանվել է տեսահոլովակում։ Ռոջերսը թողարկել է իր դեբյուտային՝ «Tomboy» մինի ալբոմը 2019 թվականի մարտի 22-ին՝ երկու տարի ձայնագրելուց հետո, որի արտադրությամբ զաղվել են The Stereotypes դուոն։ Նաև տեսահոլովակներ են թողարկվել մինի ալբոմի «North$ide» և «Lockdown» երգերի համար։

2019 թվականին Ռոջերսը ելույթ է ունեցել «South by Southwest» և «Camp Flog Gnaw Carnival» փառատոնների ժամանակ։ 2019 թվականի աշնանը նա աջակցել է երգիչ Ռուլին վերջինիս հյուսիսամերիկյան՝ «Free Time Tour» շրջագայության ժամանակ։ 2020 թվականի մայիսի 29-ին Ռոջերսը թողարկել է իր երկրորդ՝ «Great Escape» մինի ալբոմը։ Ալբոմի գլխավոր սինգլներն են «Kickin' Pushin»-ն ու «Euphoria»-ն։

Սկավառակագրություն
------------------

### Մինի ալբոմներ

* «Tomboy» (2019)
* «Great Escape» (2020)

Ծանոթագրություններ
------------------

1. 1 2  Destiny Rogers — 2002.
2. 1 2  *Collar M.* Destiny Rogers: Laid-back singer/songwriter from Lodi, California, with an R&B- and hip-hop-influenced sound — 1991.
3. 1 2  Nelson, Lauren (2012 թ․ օգոստոսի 31). «Chasing Her Destiny». *Lodi News*.
4. 1 2 3  Chesman, Donna-Claire (2019 թ․ հուլիսի 29). «Meet Destiny Rogers, the Upcoming R&B Singer with Superstar Potential». *DJ Booth*.
5. 1 2  Boreland, Monique (2019 թ․ մարտի 26). «Destiny Rogers – Notion». *Notion*.
6. 1 2  Wass, Mike (2019 թ․ փետրվարի 28). «One To Watch: Destiny Rogers Debuts With Stereotypes-Produced "Tomboy"». *Idolator*.
7. ↑  Bane, Colin (2019 թ․ հունիսի 15). «Destiny Rogers on Bringing Her Loves of Skateboarding and Music Together at Dew Tour». *Dew Tour*.
8. ↑  Davies, Hayden. «Introducing Destiny Rogers and her shimmering debut EP, Tomboy». *Pilerats*.
9. ↑  Espinoza, Joshua (2019 թ․ մարտի 28). «Premiere: Rising Artist Destiny Rogers Shares New Video for "North$ide"». *Complex*.
10. 1 2  Lindsay, Kathryn (2019 թ․ հունիսի 25). «The Drop: Destiny Rogers Gets Raw In New "LockDown" Music Video». *Refinery 29*.
11. ↑  Hahn, Bryan (2019 թ․ հոկտեմբերի 23). «Destiny Rogers rides hella deep in her "Lo Lo" video with P-Lo and Guapdad 4000». *Fader*.

Արտաքին հղումներ
----------------

* Պաշտոնական կայք

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Թվիթթեր |
|  |
| Ֆոտո, վիդեո և աուդիո | Apple Music · Deezer · Last.fm · SoundCloud · Spotify · ՏիկՏոկ · ՅուԹյուբ |
|  |
| Թեմատիկ կայքեր | Allmusic |

 |